Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan täna õpetamist jüngerdava evangelismi teemal.
"Jüngerdav evangelism" on ühe mu terve õpetusseeria nimi,
mida on võimalik tellida nii CD'dena kui DVD'na.
See teema on mulle väga südamelähedane,
sest Jumal näitas mulle,
et Ta on kutsunud meid tegema jüngreid mitte vastpöördunuid.
Nii olen viimastes saadetes rääkinud, kuidas see on Jumala süsteem
ja kuidas Jeesus ütles Mt. 28:18, et peame tegema jüngreid.
See on ainus viis, kuidas kogudus saaks eales muuta me maailma.
Mitte läbi evangeliseerimise,
aga läbi jüngerluse, mis evangeliseerib inimesi.
Seal on ülimalt suur vahe.
Nüüd aga tahaksin rääkida sellest,
mida Jeesuse sõnul läheb tarvis, et olla jünger.
Nii tahan jagada teiega asju,
mille osas peate ehk "kinnitama turvavöö",
sest need võivad raputada osasid teist.
Need on asjad, mida kogudustes enam ammu ei tehta.
Tõsi, on ka palju häid kogudusi, kes teevad võrratut tööd,
aga valdav osa kristlikust kogudusest ei tee jüngreid.
Nii et asjad, mille peagi ette loen ja mis on Jeesuse enda sõnad,
võivad religioossete inimeste meelest olla valeõpetus.
Aga ma loen seda kõike Piiblist.
Jeesus ütles Luuka 14:26:
Kui keegi minu juurde tuleb ja ei vihka oma isa ja ema
ja naist ja lapsi ja vendi ja õdesid ja veel pealegi iseenese elu,
see ei saa olla minu jünger."
Milline radikaalne väljaütlemine!
Lugesin ainuüksi ühe kirjakoha 11-12'st erinevast,
aga kui kogudus kuuleks juba ainuüksi seda
ja usuks, et see on juhis meie Issandalt Jeesuselt,
pööraks see kogu koguduse elu peapeale.
Kui kuulutaksid inimestele, et nad ei saa olla tõeline jünger...
Viidates taas Mt.28:19-20'le,
kus Jeesus käskis meil teha jüngreid ja mitte vaid vastpöördunuid;
kus küsimus pole vaid uuestisünnis ja kus jüngriks saamine on vabatahtlik
arvates, et see kuulub vaid ülipühadele
või neile, kellel on magistri- või doktorikraad
või kes tahavad olla nö täisajaga kristlased.
Et tavakristlane ongi vaid uuestisündinud
ja las "kirikutegelased" teha kõik muu.
See pole Jeesuse poolt rajatud süsteem.
Ta kutsus igat uuestisündinud kristlast tegema jüngreid.
See pole valiku küsimus, vaid Jumala kutse me jaoks
ja siin on tingimused jüngriks olemisele.
Las ma lugeda seda veelkord, sest see on nii erinev ja radikaalne,
aga samas ometi otse Piiblist.
Kahju küll, aga vaid vähesed kristlased
lasevad Piiblil mõjutada seda, mida nad usuvad.
Mõtlete nüüd: "Ma pole sellest varem kuulnud
ja mu kogudus küll nii ei õpeta!
Mu vanemad ja vanavanemad küll selle järgi ei elanud"
ja nii sa lihtsalt hülgad selle.
Markuse 7:13 ütleb, et me muudame Jumala sõna kehtetuks
oma pärimusega, mille oleme pärinud.
Kuid need on Jeesuse enda sõnad, kes defineerib jüngriks olemist.
Luuka 14:26: Kui keegi..."
Teate, mida see kreeka keeles tähendab?
See tähendab "ükskõik, kes" või "igaüks".
See ei puuduta vaid mingit valitud seltskonda,
vaid igat üht, kes tahab olla jünger.
Kui keegi minu juurde tuleb ja ei vihka oma isa ja ema
ja naist ja lapsi ja vendi ja õdesid ja veel pealegi iseenese elu,
see ei saa olla minu jünger."
On see alles radikaalne väide!
Vaatame ka Matteuse 10:37-38,
kus Jeesus ütleb samal ajal seda sama asja.
Matteus lihtsalt kasutab pisut teist sõnastust,
mistõttu oleks hea vaadata neid kahte kirjakohta kõrvuti.
Matteuse 10:37-38: "Kes isa või ema armastab enam kui mind,
see ei ole mind väärt,
ja kes poega või tütart armastab enam kui mind,
see ei ole mind väärt.
Ja kes ei võta oma risti ega järgne mulle,
see ei ole mind väärt."
Olgu selguse mõttes öeldud,
et see ei tähenda sõna otseses mõttes
oma ema-isa, õdede-vendade, laste jne. vihkamist.
Küll aga tähendab see seda,
et kui armastad kõiki neid inimesi rohkem kui Jumalat,
ei saa sa olla jünger.
Radikaalne väide. Väga radikaalne.
Kui inimesed usuksid Jumala Sõna;
kui nad usuksid Jeesusesse, kes suri me eest ja lõi koguduse
ning kes peaks olema me Issand -
kui me usuks kõiki neid Ta sõnu,
pööraks need tänapäeva koguduse sõna otseses mõttes pea peale.
Siin on öeldud, et sa ei saa olla jünger,
kui sa ei armasta Jumalat rohkem kui iseennast, oma peret
ja kõike muud siin elus.
Teadiste te,
et enamus kristlikke kogudusi mõistaks mind hukka?
Kindlasti leidub minu kritiseerijaid, kes ütlevad,
et kuulutan väga kummalisest uuestisünni kogemusest.
Ma aga tsiteerin vaid Jeesust,
kes ütles, et kui me ei tee neid asju, ei saa me ka olla Ta jüngrid.
Usun, et on igati võimalik olla uuestisündinud
ja olla endiselt täiega armunud iseendasse,
elada vaid iseendale
ja olla sõltuvuses oma perest, ilma kelleta sa ei suuda elada.
Usun, et ka nii on võimalik olla uuestisündinud,
aga seda vaid tänu sellele, et me pole kuulutanud tõde.
Roomlastele 10:17 ütleb, et usk tuleb kuuldust
ja kuuldu Jumala Sõnast.
Kui inimesed ei kuule neid tõdesid
ega seda, et nad peaks armastama Jumalat rohkem
kui iseennast, oma peret või mida iganes muud,
ei saa neil ka olla usku sellesse.
Seetõttu usungi,
et inimene saab olla uuestisündinud ilma sellise pühendumiseta,
kuna ta pole kuulnud Jumala Sõna kuulutatavat sellisel moel.
Inimesed on kuulnud õpetust vaid uuestisünni kohta,
mis on tore, aga samas ebanormaalne.
See pole see, mida Jeesus meile õpetas.
Ta õpetas meile jüngrite tegemist
tuues Piiblis esile oma defintsiooni jüngri kohta.
Kui sa ei armasta Jumalat rohkem kui iseennast
ning teed pigem oma asju ja mitte seda, mida Jumal on öelnud...
Rooma 10:9 ütleb:
"Kui sa oma suuga tunnistad, et Jeesus on Issand..."
Küsimus pole vaid selle tunnistamises,
aga pühendumises armastada Jumalat enam kui ennast,
oma peret, suhteid, kuulsust ja raha.
Kui sa pole selleks valmis, ei saa sa ka olla jünger.
Jah, sa võid pöörduda Jumala poole,
kogeda uuestisündi ja pääseda taevasse,
aga sa pole jünger.
Kui sa ei armasta Jumalat rohkem kui iseennast või midagi muud.
Väga radikaalne väljaütlemine.
Ma ei räägi sellest selleks,
et kedagi kritiseerida või hukka mõista,
vaid selleks, et me silmad avaneks ja me mõistaks,
et Jumal püüab juhtida meid ühe kõrgema standardi juurde,
mille järgi enamus inimesi ei igase elada.
Enamus inimesi soovib uuestisünni puhul
saada vaid kinnitust sellele, et nad ei lähe põrgusse.
Siis aga elavad nad oma elu edasi ega soovi, et Jumal sellesse sekkuks.
"Jumal, ma olen päästetud, nii et jäta mind rahule,
kuniks mul on aeg tulla taevasse.
Seniks aga tahan elada oma elu kogedes erinevaid probleeme-muresid
ja hüüdes Su poole vaid siis, kui miski liiga raskeks läheb.
Kui arst ütleb, et olen vähki suremas, küll ma siis hüüan Su poole.
Seniks aga jäta mind rahule."
Jüngri suhtumine aga ei saa olla selline.
On need alles karmid sõnad!
Jeesus jätkas Luuka 14:27:
"Kes ei kanna oma risti ega käi minu järel,
see ei või olla minu jünger."
Kui paljud oleks nõus järgima Jeesust,
teades, et see läheb neile midagi maksma?
Just sellest see salm räägibki.
Rist on miski, millel sa sured.
Sa sured omaenda tahtele ja ambitsioonidele.
Sa sured omaenda igatsustele.
Võib-olla viib su töö sind ühes suunas,
samas kui Jumal juhib sind midagi muud tegema.
Kas järgiksid siis Jumalat?
Võib-olla oled just pensionile jäämas
või sul on hästitasuv töö või muud variandid laual,
aga Jumal juhib sind tegema midagi muud.
Kas loobuksid millestki, et järgida Jumalat?
Kui ütled "ei" või kahtled selles, pole sa Tema jünger,
sest sa pole valmis kandma oma risti.
Jünger seab Jumala esikohale
võrreldes kõigi oma soovide, suhete ja ülendusega.
Kui sa pole seda teinud, pole sa ka Tema jünger
ja see on ka põhjus, miks sa ei koge ülikülluslikku elu.
Sa pole pühendanud end Jumalale,
vaid tugined ikka omaenda mõistusele.
Õpetussõnad 14:12:
"Mehe meelest on mõnigi tee õige, aga lõpuks on see surmatee."
Kui ajad asju omal moel, lõppeb see katastroofiga.
Isegi, kui oled uuestisündinud ja tõeliselt päästetud.
Kui aga tahad teenida Jumalat omal moel, on see katastroof.
Sina ja Frank Sinatra "tegite seda omal moel",
mis pole aga õige viis.
Luuka 14:28-33: "Sest kes teie seast, tahtes ehitada torni,
ei istuks enne maha ega arvutaks kulusid,
kas tal on kõik vajalik selle lõpetamiseks?
Muidu juhtub, et kui ta aluse on rajanud
ja ei suuda lõpetada,
hakkavad kõik pealtnägijad teda pilkama:
See mees hakkas ehitama, aga ei suutnud lõpetada!
Või kui keegi kuningas läheb sõtta võitlema teise kuninga vastu,
eks ta istu enne maha ja pea nõu,
kas ta on võimeline minema kümne tuhandega selle vastu,
kes tuleb tema peale kahekümne tuhandega?
Aga kui ta ei ole võimeline,
eks ta läkita juba siis, kui teine on alles kaugel,
saadikud küsima, mis on vajalik rahuks?
Nõnda siis igaüks teie seast,
kes ei jäta maha kõike, mis tal endal on,
ei saa olla minu jünger."
Enam selgemini ei saakski seda öelda.
Tuginedes oma enda suhtele Jumalaga,
kes sekkus mu ellu ja puudutas mind,
mispeale ka need salmid jõudsid mulle kohale
ja tuginedes ka oma teenistusele, kus puutub kokku inimestega,
julgen küll väita, et suurem hulk inimesi,
kes nimetab end kristlaseks...
Kõik, mis puutub neisse kirjakohtadesse ja tõdedesse,
et pühenduda täielikult Jumalale nagu jüngrile kohus,
siis enamus osa kristlastest ei usu sellesse.
Nad arvavad, et see on vaid fanaatikutele.
Neile, kes tahavad olla üdini ja hullumeelselt pühendunud.
"Aga sa ei pea olema selline.
Piisab, kui oled kena inimene ja elad moraalselt puhast elu.
Kuniks sa ei komista ega kuku või hoia nende ligi, kes seda teevad;
kuniks käid kirikus, maksad kümnist ja teed nö miinimumi,
pole sul midagi vaja olla täielikult pühendunud Jumalale."
Uuestisünd pole eesmärk omaette,
aga selleks, et olla jünger, pead sa olema uuestisündinud.
Jumal pole meid kunagi käskinud päästa inimesi, vaid jüngredada neid,
mis küll kätkeb ka endas uuestisündi, aga samas palju, palju enamat.
See on see, mida kogudused peaksid kuulutama.
Kuulen teid juba ütlemas:
"Kui midagi sellist kuulutaksime, et tuleks keegi Jeesuse juurde."
Teate, mis?
Inimesed otsivad midagi, millele end pühendada.
Ma küll ei soovita järgmist, aga kasutan seda kui näitena.
Kui vaadata moslemeid,
siis nad on end eesmärgi nimel valmis kasvõi õhku laskma.
Ma ei nõustu kuidagi nende motiividega,
aga fakt on see, et on inimesi, kes on nõus loobuma oma elust.
Inimesed otsivad midagi endast suuremat.
Usun, et kui me esitleks Jeesust õiges valguses
ja tõstaks esile selle suure ohvri, mille Ta meie eest tõi,
oleks ka loogiline öelda, et kuna Ta suri me eest,
siis vähim, mida ma kristlasena teha saan,
on elada Talle.
Ma ei usu, et see peletaks inimesi eemale.
Mõned religioossed kujud ehk tõesti, kes teevad oma usust näitemängu
ja püüavad vaigistada oma südametunnistust,
et elada nii nagu nad alati on elanud.
Nii võime tõesti mõned inimesed kaotada,
kuid samas võidaksime palju rohkem inimesi juurde,
kes oleks täielikult pühendunud Jumalale.
Kui me kogudused oleks täiega pühenudnud Jumalale
ja valmis tooma oma elud Jumala altarile,
voolaks Jumala vägi täiega ja me näeks ka ärkamisi.
Just selliseid nagu möödunud aegadel,
kui inimesed selliselt pühendusid.
Uue Testamendi kristlased pühendasid oma elud Jumalale
ja olid ustavad isegi kuni surmani.
Olen lugenud raamatuid sellest,
kuidas kristlased lausa võitlesid omavahel,
kes saab minna Colosseumi, et seal esimesena märtrina surra.
Nad armastasid Jumalat nii väga ja olid nii pühendunud Talle.
5. Moosese 33:25 on öeldud:
"Niikaua kui sul on päevi, kestku su jõud!”
Usun, et see räägib sellest,
et mis iganes vastuseisu või raskusi sa ka ei kogeks,
Jumal annab sulle erilist armu, et nendega toime tulla.
Olen lugenud mitmetest allikatest ajaloolise fakti kohta,
et algkoguduse kristlased, keda mõrvati nende usu pärast,
kogesid tohutut Jumala armu ja rahu.
Apostlite teod 7:55-60 räägib Stefanosest,
kes visati kividega surnuks,
aga kelle kohal avanes taevas
ja kes nägi Jeesust seismas Isa paremal käel.
Kuna ta nägi Jeesust,
kelle kohta muidu on Piiblis öeldud, et Ta istub Isa paremal käel,
siis selles nägemuses Ta tõusis püsti,
et austada esimest ristikoguduse märtrit.
See kõnetas Stefanost nii väga, et isegi, et ta visati kividega surnuks,
ei pannud ta seda otsekui tähelegi
ja ta ütles: Issand, ära pane seda neile patuks!”
Surevate kristlaste üle oli tohutu Jumala arm,
sest nad olid nii pühendunud Talle.
Nad kogesid üleloomulikku jõudu ja rahu,
mis ületas kõik füüsilised kannatused.
Kas teadsite, et 1. saj. ristikogudus
evangeliseeris kogu maailma ära vaid 30 aastaga?
Kogu tol ajal tuntud maailm -
mitte küll kõik inimrühmad, aga siiski maailm üleüldiselt
sai evangeliseeritud 30 aastaga.
Egiptuses asuvas Alexandrias olid üle 30% inimestest kristlased.
Seda kõike 30 aasta jooksul peale Jeesuse suruist ülestõusmist.
See haaras kõike.
Efesose linnast sai üks kristluse hoobasid.
Efeslased kummardasid varem jumalannat Dianat,
mis oli täielikult paganlik tegu.
Neil oli üle 1000 preestrinna,
kes seksisid Diana templisse läinud inimestega.
Kuid vaid mõne aastaga sai kogu see lugu kukutatud.
Seda lausa selliselt, et Paulust asuti ründama,
kuna nende äri läks allamäge,
sest keegi ei ostnud enam ebajumala kujusid.
Kogudus evangeliseeris maailma,
tehes seda ilma kristlike kleepsudeta auto stangedel.
Nende kaamelitel polnud kristlikke kleepse peal.
Neil polnud ei raadiot ega televisiooni, ei CD'sid ega DVD'sid.
Neil polnud MP3'sid ega nutitelefone.
Neil polnud ühtegi neist vahenditest,
mida me saame tänapäeval evangeliseerimiseks kasutada.
Ja ometi oli seal punt harimatuid inimesi,
keda selle pärast ka kritiseeriti,
kuid kes pöörasid kogu maailma pea peale
ja mõjutasid kogu Rooma impeeriumi.
Kogu Rooma impeerium
kolis 200 aasta jooksul kristluse poole üle.
Teate miks?
Sest kogudusel olid jüngrid.
Inimesed, kes olid valmis loobuma oma elust.
Nad armastasid Jumalat rohkem, kui iseennast.
Meil on täna kõik ülal mainitud eelised,
mida algkogudusel polnud
ja ometi me ei mõjuta maailma selliselt
nagu algkoguduse kristlased.
Vaatamata sellele, et meil on nii palju eeliseid,
millest nad poleks osanud unistadagi.
Kuidas siis nii?
Miks me siis ei avalda suuremat mõju?
Sest meil on palju pöördunuid,
kes püüavad evangeliseerida, et saada veel enam pöördunuid,
selle asemel, et teha jüngreid.
See on väga lihtne vastus,
aga see on see vastus.
Kõik see kurbus, valud ja asjad, mille all kannatame,
lahkuks me elust,
kui armastaksime Jumalat rohkem, kui iseennast.
Kui sureksid iseendale nagu Piibel seda õpetab
ja mis kuulub jüngriks olemise juurde -
kui sureksid iseendale ja ärkaksid ellu Jumala heaks,
ei heidutaks sind enam miski.
Sest surnud inimest pole võimalik millegagi heidutada.
Sa võid surnut ähvardada, lüüa, sülitada ta peale või mida iganes,
aga kui ta on surnud, siis ta ei reageeri sellele.
Põhjus, miks sa millelegi reageerid...
Põhjus, miks mõni su abikaasa poolt öeldud asi
võib lõigata sulle hinge
ja sa võid olla sellest mõjutatud nädalaid...
Või sind häirib, kui keegi pööritab silmi
ja peab sind fanaatikuks...
Põhjus, miks kõik need väikesed asjad sind häirivad,
on see, et oled endiselt elus.
Kui aga tahad olla tõeline jünger
ja järgida kõike, mida need salmid ütlevad,
pühendades end rohkem Jumalale
kui iseendale, oma perele, tööle, edule ja pärandile...
Kui teeksid seda kõike, surres täiega iseendale,
siis see loob kui ühe mulli su ümber, kus sind ei mõjuta enam miski.
Kui arst ütleb, et sured, siis on 2 varianti.
Sa kas ütled, et sa saad terveks,
sest Piibel on seda sulle tõotanud ja see kuulub sulle.
Nii saad sirutuda välja ja võtta selle vastu.
Või kui su usk pole veel piisavalt küps selleks,
lähed sa Jumala juurde.
Nii või teisiti pole sul põhjust muretseda,
vaid sa võid hõisata ja kiita Jumalat.
Pöördunud laulavad:
"Milline imeline päev, kui me kord taevasse jõuame!"
Kui aga siis arst ütleb, et sul ongi minek,
hakkad hoopis nutma ja laguned täiega koost'.
Selline asi ei kanna.
Jünger aga mõtleks: "Äge!
Ma kas saan terveks ja saan seda saatanale nina alla hõõruda,
tuues Jumalale au Tema väe eest
või kui surengi, lähen Jumala juurde, nii et olen nii või teisiti võitja."
Vot selline on jüngri suhtumine.
Teised on lihtsalt pöördunud.
Jumal aga pole kutsunud meid tegema pöördunuid.
Ta on kutsunud meid tegema jüngreid.
Tean, et mu tänane jutt on raputanud osasid teist,
sest te arvasite, et kõik on hästi just sellisena nagu te elu on,
isegi, et kõik ei toimi nii nagu peaks.
Üks piiblikooli õpilane tuli eile mu juurde
öeldes ühe mu õpetatud teema kohta, et see ajab teda segadusse.
Ta ütles, et ei tea isegi, kas saab jääda me kooli edasi
ning võtta seda kõike vastu.
Ütlesin, et mõistan, et see on paras väljakutse
võrreldes kõigega, mida ta oli siiani uskunud.
Samas aga küsisin, kuidas kõik see, millesse ta oli varem uskunud,
on toiminud?
Ta ütles: "Ei olegi ja mu elus on üks paras segadus.
Kõik laguneb koost', mistõttu tulingi piiblikooli."
Ütlesin: "Ehk pead siis andma sellele pisut rohkem aega,
sest kõik, mida oled siiani teinud, pole toiminud.
Kui nüüd kooli pooleli jätad ja kõige endise juurde naased,
näed ka samu tulemusi jälle."
Osad teist peavad seda radikaalseks ega suuda uskuda sellesse,
arvates, et see ei saa olla tõsi.
Kuid las ma siis küsida -
kuidas kõik see, millesse te usute, toimib?
Te olete minimaalselt pühendunud et omada päästet,
aga te ei taha pühenduda Jeesusele kui oma Issandale;
kui oma tõelisele Issandale üle kogu oma elu.
Te ei taha järgida seda, mida täna loetud salmid ütlevad.
Kuidas see kõik aga siis toimib te elus?
Kuidas on lood te haiguse või vaesusega?
Masenduse, valude ja vaevadega?
Kuidas te nendega toime tulete?
Enne, kui kõigele täna kuuldule selja pöörate,
tasuks ehk vaadata kellegi elu peale.
Ma ise pole küll täiuslik näide sellest, sest kasvan alles isegi,
aga Jumal teeb suuri asju mu elus,
kuna olen otsustanud olla Ta jünger.
Nii soovitaksin seda teilegi.
Enne, kui selle hülgate,
võrrelge oma elu sellega, mida Jumala Sõna ütleb
ja milline on mu tunnistus.
Julgustan teid saama jüngriks ja tegema, mida Jeesus ütles.
Pühendage end Jumalale rohkem kui millelegi muule
ja ma võin garanteerida teile, et te ei kahetse seda kunagi.
Galya on üks 17-aastane murtud hingega orb Venemaal.
Kas Jumal saadaks kellegi ta juurde maailma teisest otsast,
et öelda talle, et ta on armastatud?
Sharaya on Charise Piiblikooli 2. aasta tudeng Colorado Springsis.
Oma hiljutisel misjonireisil Venemaale
palvetas ta koos Galyaga,
jagades temaga Jumala tingimusteta armastust ja armu
ning öeldes talle, et ta on ilus.
Muutus toimus pea koheselt
ja igavesti kestvat kallistust ei unusta nad kunagi.
Galya elab täna "Uus lootus tulevikuks"-kodus
ja Sharya kogeb Jumala kutset minna Venemaale misjonäriks.
Charise Piiblikooli misjonireisid muudavad elusid ja maailma.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Teine CD kogu seeriast on "Kes on jünger?"
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tahame teavitada sind Andrew eesootavatest koosolekutest,
mille kohta leiad täpsemat infot www.awme.net
Täpsem info kõige kohta on leitav www.awme.net
Kasuks tulevad uudised
Sa ei pea motiveerima Jumalat tervendama sind,
sest Jumala tahe sind tervendada on suurem kui su tahe terveks saada.
Kasuks tulev praktiline info on leitav Andrew kodulehelt.
Muuda oma elu
Muuda maailma
Tõlge: Anne-Ly Raukas
Andew Wommacki Teenistus
INVESTEERI ENDASSE Charise Piiblikool ja Andrew Wommacki teenistus